Høitomt med en kjempestart på 2013
- Hun var veldig forbedret sist, Børke Luna (V65-5). Fra et fint spor har jeg tro på at vi kjemper i toppen igjen, sier Høitomt, som så langt står med 17 seire i 2013, i dagens VG. - Global Nansen (V65-4) er god fra start og holder tet om jeg ønsker det. Jeg synes han er seiersaktuell. Hestene å slå blir trolig Concorde W., Moseby Lady og Dreampoint, fortsetter kusken. Høitomt kusker også dagens luring; Jørnstu Nilja (V65-3). - Jørnstu Vilja har avsluttet bra i sine to siste starter. Møter enklere lag nå og står spennende til i springspor. Hun er kjapp fra start, og skulle hun komme foran stiger sjansene. Men galoppen ligger stadig på lur, så noe sikkert kort er hun ikke, skriver VGs travekspert Anders Olsbu i dagens VG. Når det kommer til Global Nansen og Børke Luna mener også Olsbu de har vinnersjanser. - Børke Lune var klart forbedret sist til en enkel seier i V75, tross dobbelt tillegg. Med samme innsats skal hun regnes med en god sjanse, skriver Olsbu i dagens travtips. - Global Nansen vant lett sist etter et perfekt løp etter å ha blitt kuskforsterket med Høitomt. Sistnevnte får sjansen igjen. Vallaken er kjapp fra start og forsvarer normalt sporet. Dermed skal han ha en fin sjanse igjen. Likevel velger han å gardere begge hestene, og kjøre alenestreker på Juniorprinsen (V65-2) og Winmecredit (V65-6). - Winmecredit har blitt annen i fire av sine fem siste starter, men er absolutt ingen antivinner. Sist i V75 på Leangen havnet han veldig langt bak, men avsluttet solid til annen bak stallkameraten Acolyte Hanover som han har tapt for ved tre av annenplassene. Dog har sistnevnte stått klart bedre til hver gang. Winmecredit står langt ute på vingen, men Frode Hamre klemmer til på direkten. Vi tror neppe noen er interessert i å svare. Om ikke åpningen blir for tøff, tror vi han leder helt inn til seier, mener Olsbu. - Juniorprinsen fikk et tungt løp i dødens i hardt lag i V75 sist, men fullførte bra til tredje bak Timian Scott og Bings Smokken. Gangen før satt han tidlig i tet og holdt lett unna for medsmygende Fjell Balder og Ulsrud Ulf. Gangen før var han suveren fra tet. Steinseth-traveren er kjapp fra start og sitter trolig tidlig i front. Men dette løpet tror vi også han kan vinne fra dødens. Motstanden er veldig overkommelig.
Eirik Høitomt topper chamionlista klart så langt i 2013. I dag kusker han to av VGs førstevalg, pluss dagens luring.